Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
11 ก.ค. 2559

SET กำลังจะทดสอบ 1,480 จุด… “ซื้อ” Yield Plays ที่ยัง Laggard อย่าง ADVANC
ดัชนี SET อยู่ที่ 1,468.85 จุด +13.20 จุด +0.91% ปริมาณซื้อขาย 28,970 ลบ.
แนวรับ :    1,460 / 1,455    แนวต้าน :   1,470 / 1,480
 
สรุปทิศทางและแนวโน้มตลาด
SET กำลังปรับสูงขึ้นทดสอบ 1,480 จุด: Sentiment บวกจากตลาดหุ้นโลก หนุน SET ปรับสูงขึ้นต่อไปที่เป้าหมายระยะสัปดาห์ 1,480/1,520 จุด และแนะนำ “ซื้อ” Yield Plays ที่ราคาหุ้น Laggard ตลาดมากอย่าง ADVANC, INTUCH รวมไปถึงกลุ่มหุ้นที่ได้รับผลดีจากการบริโภค และการลงทุนภาคในประเทศ อย่าง CK, SEAFCO, KKP, IRPC, BEAUTY, THANI ขณะที่ “เก็งกำไร” KAMART (ราคาสูงกว่าพื้นฐานที่ 9 บาท ไปแล้ว แต่มีโอกาสปรับสูงขึ้นไปที่แนวต้าน 11.30/12.30 บาท) และ CPALL (เป้าหมายระยะสั้น 55-56 บาท)
“ซื้อ” ADVANC…Yield Plays เกือบ 7% ที่ยัง Laggard ตลาดมาก: แนะนำ “ซื้อ” ADVANC ด้วยเป้าหมายระยะสั้นที่ 170 บาท และถ้าพิจารณาจาก Dividend Yield ที่ 6% จะมีเป้าหมายที่ 180-185 บาท ด้วยปัจจัยสนับสนุนจาก 1) ราคาหุ้น Laggard ตลาดตั้งแต่ต้นปี 5% และ Laggard กลุ่ม REIT/Infra Fund ที่ให้ปันผลสูงมากถึง 15% 2) แม้การแข่งขันในกลุ่มผู้ประกอบการโทรศัพท์เคลื่อนที่สูงขึ้น แต่มีความชัดเจนจากประเด็นคลื่นความถี่แล้ว ขณะที่ ADVANC ยังสามารถรักษาส่วนแบ่งตลาดได้ดีในช่วงที่ผ่านมา 3) ด้วย Dividend Payout Ratio ที่ 100% คาดว่า ADVANC จะสามารถให้ผลตอบแทนจากเงินปันผลได้  6.7% ปีนี้ อิงปันผล 11 บาทต่อหุ้น (ถ้าคิด Trading Range ตาม Dividend Yield 6-7% จะได้กรอบกาเคลื่อนไหวที่ 157-183 บาท) และ 4) ในทางเทคนิคราคาหุ้นทะลุ Downtrend Line ไปแล้ว และเกิดสัญญาณ “ซื้อ” ใน MACD มีเป้าหมายระยะสั้นที่ 170-175 บาท
 
หุ้นที่น่าสนใจทางเทคนิค
CK “ซื้อ” ราคาหุ้นแกว่งตัวยกฐานขึ้นทำ All Time High พร้อมปริมาณการซื้อขายสูงสนับสนุน สอดคล้องกับเครื่องมือ MACD เป็นบวกยกฐานขึ้นทำจุดสูงใหม่ มีแนวต้านแรกที่ 31.50 บาท และถัดไปตามกรอบแนวโน้มที่ 33.00 บาท
TWPC “ซื้อ” ราคาหุ้นฟื้นตัวขึ้นทะลุแนว Downtrend Line พร้อมปริมาณการซื้อขายหนาแน่นสนับสนุนการ Breakout สอดคล้องกับเครื่องมือ DI+ และMACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 8.40 บาท ผ่านได้มีแนวต้านถัดไป 8.75 บาท